|  |  |  |  |
| --- | --- | --- | --- |
| 

|  |
| --- |
| Nihonium ← **Flerovium** → Moskovium |
| Pb↑**Fl**↓Uhq     |
| 

Koko taulukko |

 |
| **Yleistä** |
| Nimi | Flerovium |
| Tunnus | Fl |
| Järjestysluku | 114 |
| Luokka | Puolimetalli (ei vahvistettu) |
| Lohko | p-lohko |
| Ryhmä | 14. hiiliryhmä (ei vahvistettu) |
| Jakso | 7 |
| Löytövuosi, löytäjä | 1999, Oganesjan et al. (JINR Dubnassa ja Lawrence Livermoren laboratorio) |
| **Atomiominaisuudet** |
| Atomipaino (Ar) | (289) |
| Orbitaalirakenne | [Rn] 5f14 6d10 7s2 7p2 |
| Elektroneja elektronikuorilla | 2, 8, 18, 32, 32, 18, 4 |
| **Fysikaaliset ominaisuudet** |
| Olomuoto | Luultavasti kiinteä |
| **Muuta** |
| Ominaislämpökapasiteetti | luotettavaa dataa ei saatavissa kJ/(kg K) |
| CAS-numero | 54085-16-4  |
| Tiedot normaalilämpötilassa ja -paineessa |

**Flerovium**, aiemmin **ununkvadium** (lat. *Ununquadium*) on alkuaine, jonka järjestysluku on 114 ja kemiallinen merkki **Fl**, aiemmin **Uuq**. Sitä ei esiinny luonnostaan maapallolla. Ensimmäisen kerran sen isotooppi tuotettiin Dubnassa Venäjällä tammikuussa 1999. Koe on sittemmin vahvistettu lännessäkin. Alkuaine on saatu aikaan pommittamalla plutoniumin 244-isotooppia kalsiumin 24-isotoopeilla. Fleroviumin pysyvimmän isotoopin 289Fl puoliintumisaika on noin 2,4 sekuntia.

Eräät fyysikot ovat laskeneet, että alkuaineella 114 voisi olla pysyviäkin isotooppeja, mutta tähän mennessä tuotetuilla ytimillä on tähän teoriassakin liian vähän neutroneita.

Alkuaineesta on käytetty myös nimitystä *eka-lyijy*, koska sillä arvellaan olevan kemiallisesti lyijyn kaltaisia ominaisuuksia.*lähde?*

Alkuaineen väliaikainen nimi ununkvadium oli IUPAC:in antama systemaattinen tilapäisnimi. Alkuaineen löytäjät ehdottivat sille nimeksi flerovium ja tunnukseksi Fl. Nimi tulee dubnalaisesta Flerov Laboratory of Nuclear Reactions -tutkimusyksiköstä, jossa se syntetisoitiin ensimmäisen kerran. Tämä laboratorio taas on nimetty venäläisen ydinfyysikon Georgy Flerovin (1913–1990) mukaan. IUPAC on hyväksynyt nimen ja tunnuksen ja vuonna 2011 kemian ja fysiikan kansainväliset järjestöt IUPAC ja IUPAP hyväksyivät fleroviumin virallisesti osaksi alkuaineiden jaksollista järjestelmää.

Isotoopit
---------

Fleroviumilla ei ole pysyviä tai luonnossa esiintyviä isotooppeja. Muiden transuraanien tavoin kaikki fleroviumin isotoopit ovat radioaktiivisia. Alkuaineelle tunnetaan kuusi radioaktiivista isotooppia, joiden massaluvut ovat välillä 284–289. Alkuaineen pysyvin isotooppi on 289Fl, jonka puoliintumisaika on noin 2,4 sekuntia. Tämä isotooppi hajoaa alfasäteilyä emittoiden kopernikium-285:ksi. Seuraavaksi pysyvin isotooppi on 288Fl, jonka puoliintumisajaksi on mitattu noin 0,75 sekuntia. Kaikkien muiden isotooppien puoliintumisajat ovat alle yhden sekunnin. Alkuaineella on myös yksi ydinisomeeri, 289mFl.

Fleroviumin isotoopit hajoavat useimmiten alfahajoamisella, mutta spontaani fissio on mahdollinen joillekin isotoopeille. Taulukossa on kaikki tunnetut isotoopit, joiden puoliintumisaika on pystytty kokeellisesti mittaamaan tai josta on ainakin arvio (vuonna 2017):

| Isotooppi | Puoliintumisaika | Löytövuosi | Hajoamistyyppi ja intensiteetti |
| --- | --- | --- | --- |
| 284Fl | 3,3±1,4 ms | 2015 | SF≈100 α ? |
| 285Fl | 210±100 ms | 2010 | α≈100 SF ? |
| 286Fl | 140±30 ms | 2004 | SF≈60 α≈40 |
| 287Fl | 520±130 ms | 2004 | α=100 |
| 288Fl | 750±140 ms | 2004 | α=100 |
| 289Fl | 2,4±0,6 s | 2004 | α=100 |
| 289mFl | 1,1±0,8 s | 2012 | α=100 |

Katso myös
----------

* Livermorium

Lähteet
-------

1. ↑
2. 1 2 3  Audi, G. et al.: The NUBASE2016 evaluation of nuclear properties.  *Chinese Physics C*, 2017, 41. vsk, nro 3, s. 030001-1-030001-138.  IOP Publishing. doi:10.1088/1674-1137/41/3/030001. Artikkelin verkkoversio (pdf). Viitattu 24.11.2018.  (englanniksi) (Arkistoitu – Internet Archive)
3. ↑  Tuomas Kangasniemi: Superraskaat alkuaineet 114 ja 116 hyväksyttiin virallisesti jaksolliseen järjestelmään *Tekniikka ja talous*.  3.6.2011.  Arkistoitu 9.6.2011. Viitattu 5.6.2011.
4. ↑  Element 114 is Named Flerovium and Element 116 is Named Livermorium  30.5.2012. IUPAC.  Arkistoitu 2.6.2012. Viitattu 9.1.2016. (englanniksi)

Huomautukset
------------

1. ↑  Intensiteetti on todennäköisyys prosentteina sille, että ydin hajoaa merkityllä tavalla. Merkintä α=? tarkoittaa, että α-hajoamisia on havaittu, mutta prosenttiosuutta ei tiedetä. Merkintä α ? tarkoittaa α-hajoamisen olevan energeettisesti mahdollinen, mutta sitä ei ole havaittu. Vastaavasti muille hajoamistyypeille.

Aiheesta muualla
----------------

* The Royal Society of Chemistry (RSC): Flerovium (englanniksi)
* PeriodicTable: Flerovium (Fl) (englanniksi)
* PubChem: Flerovium (englanniksi)